དེ་རིང་ཕྱི་ཚེས་༡༢ཉིན།སྤྲུལ་སྐུ་བསྟན་འཛིན་བདེ་ལེགས་ཐུབ་བསྟན་ཆོས་ཀྱི་ཉི་མ་རིན་པོ་ཆེ་མཆོག་རྒྱ་ནག་གཞུང་གི་བཙོན་འཇུག་འོག་ཏུ་སྐུ་བཀྲོངས་ནས་ལོ་གསུམ་ཧྲིལ་པོ་འཁོར་བའི་ཉིན་མོ་དང་བསྟུན།བཙན་བྱོལ་དུ་ཡོད་པའི་རིན་པོ་ཆེ་མཆོག་གི་ཞབས་ཞུ་ཚོགས་པས་དམ་པ་ཁོང་བོད་མི་རིགས་ཀྱི་ཐུན་མོང་མ་ཡིན་པའི་ཆོས་དང་རིག་གཞུང་གི་ངོ་བོ་སྲུང་སྐྱོབ་དང་།ཉམ་ཐག་རྣམས་ལ་མགོན་སྐྱབས་དང་སློབ་གྲྭ་སོགས་བཙུགས་གནང་སྟེ་མཛད་རྗེས་བླ་མེད་བཞག་པར་རྗེས་དྲན་དང་།རྒྱ་ནག་གཞུང་གིས་ཁོང་ཉེས་མེད་བཙོན་བཅུག་དང་མ་ཉེས་ཁ་གཡོག་བྱས་ཏེ་བཙོན་ནས་སྐུ་བཀྲོངས་བའི་བདེན་པའི་བརྡ་ལན་ཆེད།རྗེས་དྲན་གཟེངས་རྟགས་ཐེངས་གསུམ་པ་དེ་རྒྱ་གར་རྒྱལ་ཡོངས་འཛིན་རིམ་༡༢ཀྱི་ཡིག་རྒྱུགས་ཁྲོད་ཨང་དང་པོ་ལེན་མཁན་སྦེལ་ཀོབ་བོད་ཁྱིམ་གྱི་བསྟན་འཛིན་སྟོབས་ལྡན་ལགས་ལ་སྤྲད་ཡོད་པ་དང་།དེ་བཞིན་མོན་གྷོ་རྒས་གསོ་ཁང་གི་བགྲེས་སོང་རྣམས་ལ་བཞེས་ལག་ཟབ་རྒྱས་ཤིག་ཕུལ་ཡོད་འདུག་ལ།འདི་ལོའི་མཐོ་རིམ་སློབ་མའི་གཟེངས་རྟགས་ཀྱི་བྱ་དགའ་དང་བགྲེས་སོང་གི་འཚོ་སྣོན་གྱི་འགྲོ་གྲོན་ཡོངས་རྫོགས་ཡུ་རོབ་ཧྥ་རན་སིར་གནས་སྡོད་ཨོ་ཐོག་བསྟན་པ་དར་རྒྱས་ལགས་ཡིན་འདུག